**Zapisnik sjednice Upravnog odbora održane 20. rujna 2022.**

Sjednica Upravnog odbora počinje u 18:00h.

Nazočni uživo: /

Nazočni na daljinu: Alma Rovis Brandić, Gordan Hosni, Katarina Sikirić Lukić, Sanja Risek, Nada Damjanović, Iva Ramljak, Danijela Perić, Nives Butorajac Radiček

Zapisničar: Ivona Vrekalić

Predsjednica Hrvatske komore socijalnih pedagoga Alma Rovis Brandić otvara sjednicu Upravnog odbora, pozdravlja sve članove i konstatira nazočnost 8 članova odbora što je dovoljno za pravovaljano odlučivanje i predlaže sljedeći dnevni red:

1. Usvajanje zapisnika s prethodne sjednice
2. Suglasnost MRMSOSPa na Pravilnik o stručnom nadzoru HKSP
3. Isticanje zakonskog roka za učlanjenje u HKSP
4. Sudjelovanje na Psihospanciru
5. Prijedlog organizacije zajedničkog Kongresa
6. Razno

Dnevni red je jednoglasno prihvaćen.

Ad 1) Usvojen je zapisnik s prethodne sjednice Upravnog odbora.

Ad 2) Pravilnik o stručnom nadzoru nad radom socijalnih pedagoga i provođenju socijalnopedagoške djelatnosti je u kolovozu poslan Ministarstvu rada, mirovinskog sustava, obitelji i socijalne politike radi pribavljanja prethodne suglasnosti. Stigao je odgovor s danim prijedlozima za korekcijom pojedinih članaka. U tu svrhu dogovoreno je pravno savjetovanje kako bi izmijenjena verzija Pravilnika bila pravno utemeljena i valjana. Pravno mišljenje je također potrebno i za Pravilnik o stručnom usavršavanju. Nakon pribavljanja suglasnosti Ministarstva bit će sazvana Skupština.

Ad 3) Budući da se bliži dvije godine od osnutka Komore, što je ujedno i prema Zakonu o socijalnopedagoškoj djelatnosti propisano kao krajnji rok za učlanjenje u Komoru i dobivanja rješenja o pravu na pružanje socijalnopedagoške djelatnosti, počeli su pristizati zahtjevi u većem obimu. Stoga je s tajnicama dogovoren način procesuiranja dokumentacije dva puta mjesečno. Do 15. u mjesecu će se prikupljati zahtjevi, nakon čega se izdaju rješenja, dok zahtjevi pristigli od 16. do 30. rješavaju se u narednom mjesecu. Navedeno je potrebno objaviti i na internetskoj stranici Hrvatske komore socijalnih pedagoga.

Ad 4) Predsjednica HKSP pozvana je na sudjelovanje na okruglom stolu 24.09.2022. u Varaždinu na kojemu će se okupiti predstavnici pet komora pod nazivom “Psihospancir”. Nakon okruglog stola, predsjednica HKSP održat će predavanje o djeci i mladima s problemima u ponašanju.

Ad 5) Pokrenuta je inicijativa za održavanjem zajedničkog Kongresa pet komora te je dan prijedlog vezan uz termin održavanja u veljači 2022.

Ad 6) Razno

Odobrena su sredstva u iznosu od oko 170 000.00kn za provedbu digitalizacije sustava Hrvatske komore socijalnih pedagoga. Osim za uspostavljanje sustava, sredstva su osigurana i za održavanje sustava. U tu svrhu angažirana je tvrtka koja će to provesti.

Komora je kontaktirana od strane IMI sustava, radi se o sustavu koji se bavi upravno-pravnim postupcima vezano uz dostavu rješenja te im je potrebno dostaviti informacije o kontakt osobi iz Komore. Kontakt osoba će biti predsjednica Komore Alma Rovis Brandić.

U svrhu organizacije rada potrebo je organizirati sastanak s predstavnicima sekcija po pojedinim područjima. Sastanak je dogovoren za 27.09.2022. te će biti poslan poziv članovima.

Sljedeća svečana sjednica Upravnog odbora dogovorena je za 28.10.2022. i održat će se u prostorijama Centra za pružanje usluga u zajednici – Dugave, koje je ujedno i sjedište Komore.

Sjednica Upravnog odbora završava u 19:00h.